ועדת העבודה והרווחה, כנסת 25, פרוטוקול מספר 59, 2023-06-07 00:00

טלי גוטליב: בוקר טוב

טלי גוטליב:  אני טלי גוטליב מהליכוד, אני חברת הוועדה, לא יו"ר הוועדה, אני יו"ר מחליף לצורך היום

טלי גוטליב:  אני שמחה שיצא לי דווקא בנושא החשוב הזה להתכנס

טלי גוטליב:  אני מודה לכל חברי הכנסת המציעים: לקארין, לדבי, לכל מי שלקח בזה חלק כי זה חשוב מאוד

טלי גוטליב:  לא ראיתי את השם, אני לא יודעת אם גם את בין המציעים

קארין אלהרר: אימאן גם

טלי גוטליב: אז תודה רבה לך, אימאן, בעניין הזה כי באמת זה חשוב מאוד

טלי גוטליב:  אני יכולה רק לומר לכם שאין כבודה של חברה כמו חברה שדואגת לחלשים, למוחלשים ולמאותגרים

טלי גוטליב:      מעונות היום, בלעדיהם אין יכולת קיום לילדים מאותגרים, לאנשים מאותגרים, ואני אומרת את זה במלוא הרצינות

טלי גוטליב:  מייד כששמענו על מעונות היום, הייתה פנייה מאוד מאוד מסיבית של מטפלות בסכנת סגירה, אני חושבת שזה יצר אימפקט מאוד גדול, אנחנו פנינו לשר מרגי ואני שמחה לומר שהשר מרגי לקח את זה לתשומת לבו בצורה מיידית והגיע להסכמות עם האוצר

טלי גוטליב:      נזכיר שביקשנו, וביקשו השוואה להעלאת שכרן של סייעות החינוך המיוחד, ששכרן עלה ב-1,500 שקלים, ואני אזכיר עוד משהו באשר לסכומים ואחר כך נדייק אותם על ידי הנציגים כי הגיעו להבנות

טלי גוטליב:  ברוך השם וטוב שעשיתם את הוועדה הזאת כי לפעמים בלי לכנס את הוועדה דברים לא זזים

טלי גוטליב:  בסופו של דבר, האוצר ומרגי הגיעו להבנות של השוואת שכר הסייעות לשכרן של המטפלות והמטפלים במעונות היום

טלי גוטליב:       אני אזכיר שמעונות היום, המבנה בדרך כלל שייך לרשות, והמפעילים הם במכרז

טלי גוטליב:  המפעילים מקבלים עבור כל שוהה וכל חוסה כיום 7,000 שקלים, זה התעריף

טלי גוטליב:  אני לא נכנסת לדבריי שלי, אני לא הולכת להתסיס פה שום דבר, לא על גזירת קופונים ולא על איך מחושב שכרם של מטפלים, מטפלות וסייעות וסייעים, זה לא הוועדה כאן

טלי גוטליב:  אני שמחה לומר שהגיעו להבנות – שכר הסייעות והמטפלות, תהיה השוואה, כך שתהיה העלאה של 1,500 שקלים גם בתקצוב פר פעוט

טלי גוטליב:  אז תודה למציעים

טלי גוטליב:  אתן רוצות לומר משהו בעניין הזה? אולי תציגו קודם

טלי גוטליב:  פשוט בגלל שזה היה כל כך מובהק, ההצעה שלכן

דבורה ביטון: שאלה אם ההשוואה היא כוללנית או רק בשכר

טלי גוטליב: קודם כול תסבירו למה הצעתם, מה הביא אתכם לזה

מיכאל ביטון: יש גם מציעים, לא רק מציעות

מיכאל ביטון:  את צודקת שהרוב קובע

טלי גוטליב: אבל מציע הולם וחביב

קארין אלהרר: תודה רבה, גברתי היושבת-ראש, אני אומר שהבקשה לדיון מהיר הזה הוגשה לפני שעבר התקציב

קארין אלהרר:  שמענו שהיה הסכם עם הסייעות, שלא כלל הסכמה לגבי הסייעות במעונות

קארין אלהרר:  פנינו – באמת, השר מרגי לקח את זה לתשומת לבו מאוד מהר, פעל והוציא הודעה ביחד עם האוצר שהם מתחייבים להשוות את התנאים

קארין אלהרר:       בשעתו, ביקשנו לקבל פרטים מה זה אומר ברחל בתך הקטנה, אמרו לנו, קודם כול נעביר את התקציב ואז נדבר פרטי פרטים

קארין אלהרר:  השר אפילו התחייב שמה שלא יועבר מהאוצר, הוא מתחייב מתקציב משרדו להעביר

קארין אלהרר:      זה לא סוד שיש מחסור קיים

קארין אלהרר:  מעונות היום הרבה פעמים נדרשים לגייס כספים כדי לתת מענים מדויקים לאותם פעוטות שמגיעים, וגברתי, דיברת על הצורך האמיתי, האקוטי, באותם מעונות יום

קארין אלהרר:  אני שומעת בימים האחרונים שמה שמציעים למעונות זה תוספת של 700 שקלים, והיתר, עד שש שנים

טלי גוטליב: יש אישור שזה ישולם ביולי, רטרואקטיבית מאפריל

טלי גוטליב: כן, אבל רק 700 שקלים, גברתי, כשהסכום להשוואה אמור להיות הרבה יותר גבוה

טלי גוטליב:  זה מתווסף על מחסור קיים, זה מתווסף על פער קיים בכל הועדה לילד, זה כמובן דבר שאי אפשר להסכים לו

טלי גוטליב:      אנחנו באנו לעשות טוב, לא להרע את מצבם של מעונות היום, ולכן אני אשמח לשמוע גם מנציגי הרווחה, גם מנציגי האוצר, איך בדיוק מתכוונים לתת את המענה על החסר הזה

מיכאל ביטון: יפה

טלי גוטליב: בסדר?     

מיכאל ביטון: כן

מיכאל ביטון:  אנחנו יכולים להתייחס בהמשך

טלי גוטליב: בדיוק

טלי גוטליב:  בגלל שהוועדה יד אחת

מיכאל ביטון: נשמע את אנשי המקצוע

טלי גוטליב: בדיוק

טלי גוטליב:  שלום, דניאל כץ, ראש אגף בכיר קהילה, מינהל מוגבלויות, אנא השמע לנו את דבריך

ישראל כץ: אני באמת רוצה לדבר על התהליך הזה, המהלך הזה שאנחנו עושים בנושא של מעונות יום שיקומיים

ישראל כץ:  מעונות היום השיקומיים נכנסו למשבר באופן כללי בעקבות משבר כוח האדם הכללי שקיים במשק, גם משרד החינוך כורע תחת הנטל הזה, תחת המשבר הזה, והמסגרות שלנו על אחת כמה וכמה כי באמת הציפייה שאנשים יבואו לעבוד וסייעות יבואו לעבוד במעונות יום שיקומיים, כשהעבודה שם היא קשה מאוד ומורכבת מאוד

ישראל כץ:  מדובר על פעוטות באמת בתחילת דרכם, מה שנקרא מייד לאחר קבלת ההודעה על המוגבלות, זה באמת דרך את המשרד והשר והמנכ"ל, ואנחנו במינהל מוגבלויות מייד ביקשנו לעשות איזשהו תיקון, לעשות איזושהי השוואה כי ראינו שהסייעות שלנו, של מעונות יום שיקומיים, שגם ככה נמצאות במחסור, חוצות את הכביש ועוברות למסגרות של החינוך

ישראל כץ:      וככה באמת פעלנו

ישראל כץ:  השר כינס את כל הגורמים, כינס את האוצר, וזאת באמת ההחלטה שהתקבלה, לעשות תהליך השוואה של התעריפים, של השכר שמקבלות הסייעות

ישראל כץ:       כמו שאמרת, גברתי היושבת-ראש - - -      

טלי גוטליב: תחסוך ממני גינונים

ישראל כץ: ממלאת מקום

טלי גוטליב: לא צריך

טלי גוטליב:  טלי גוטליב

ישראל כץ: אוקיי

ישראל כץ:  אז חברת הכנסת גוטליב, התשלום שלנו למעונות יום שיקומיים הוא תשלום למסגרת

ישראל כץ:  אנחנו לא משלמים שכר כמו משרד החינוך, אנחנו לא חותמים על הסכמי שכר מול הסייעות אלא אנחנו בסופו של דבר מעבירים סכום גלובלי, שזה בעצם התעריף, כשבתוך התעריף הזה צריכים מעונות היום לעמוד בסטנדרט שנדרש מהם על פי החוק, על פי חוק מעונות יום שיקומיים, וככה הולכת שיטת התקצוב

ישראל כץ:      כמובן שבשיח עם המנהלים והמפעילים של מעונות היום השיקומיים יש לנו דין ודברים ושיח שהוא מתמשך, הוא לא מהיום, הוא קיים כבר תקופה ואנחנו מנסים בכל זאת להעלות בכלל את דמי האחזקה, למרות שזה אחד מהתעריפים היותר גבוהים שאנחנו משלמים במשרד כי גם אנחנו מבינים שחלון ההזדמנויות הוא בגיל הצעיר

ישראל כץ:       ולכן, באמת אנחנו מציעים לתת איזושהי תוספת לתעריף, כשמהתוספת הזאת לתעריף צריך להיגזר גם השכר של הסייעות שאמור להיות משולם

קארין אלהרר: לא הבנתי את התשובה הזאת

טלי גוטליב: זה טיפה טיפה מורכב

טלי גוטליב:  אני שואלת, רק בגלל שאני מכירה את זה ממקום אחר

טלי גוטליב:  כפי שידוע, לי יש ילדה שהיא לא מוגבלת פיזית, היא בחינוך מיוחד אבל היא 180% נכות, ואני רק תוהה בתוך הדבר הזה

טלי גוטליב:  הרי אנחנו משלמים היום 7,000 שקל עבור כל פעוט, שזה לא סכום מבוטל

טלי גוטליב:  אני כמובן לא באה בטענות לאף אחד כי אין עבודה יותר קשה מכל מי שלוקח חלק בתוך מארג העבודה, על כל הפרמטרים, בחינוך המיוחד

טלי גוטליב:  אבל אם אני משלמת היום 7,000 שקל – והמעונות לא רבו איתי, המפעילים לא רבו איתי על הסכום, כרגע – אז למה כל התוספת, אני שואלת, למה שתהיה פה גזירת קופון על התוספת

טלי גוטליב:  זאת השאלה שלי, אם יש כזאת

ישראל כץ: בסופו של דבר אנחנו משלמים למעונות - - -     

טלי גוטליב: את התוספת

ישראל כץ: כן, אבל אנחנו לא משלמים פר מטפל אלא אנחנו משלמים באופן גלובלי עבור כל מודל התעריף, שחלקו מובנה, 80% ממנו זה שכר ו-20% או 25% זה דמי האחזקה, האחזקה עצמה וכל הדברים הנלווים

טלי גוטליב: בסדר גמור

ישראל כץ: כשאנחנו משלמים תוספת לתקציב, לעלות פר פעוט, להועדה, אנחנו נותנים איזושהי תוספת שבסופו של דבר צריכה להיות מתורגמת גם לנושא של השכר וגם לדמי האחזקה

קארין אלהרר: ומאיפה אמור לבוא ההפרש?     

ישראל כץ: את ההפרש אנחנו הולכים לשלם

קארין אלהרר: אז לא ירדתי לסוף דעתך

קארין אלהרר:  אתה אומר אנחנו נותנים תוספת, אבל אתה אומר, אני לא אמור לכסות את כל העלות

קארין אלהרר:  איך זה מתיישב עם העובדה ששר הרווחה התחייב שהוא ישלים את הפער בין עלות סייעת שלא במעונות היום לבין עלות סייעת במעונות היום? הרי כל האירוע היה להשוות תנאים

קארין אלהרר:       אני מנסה להבין

קארין אלהרר:  אם אתה בא מראש ואומר, אני לא יכול להשוות לגמרי, איך זה מתיישב עם דברי השר?      

ישראל כץ: לא

ישראל כץ:  אני כן יכול להשוות כי אני נותן תוספת פר הועדה, פר פעוט

ישראל כץ:  מתוך ההועדה הזאת בעצם גוזר המפעיל את השכר לסייעות, את השכר למנהל, את השכר - - -     

מיכאל ביטון: אז כמה אתה נותן ומה הפער ביחס לסייעות הרגילות כרגע ואיך הוא יושלם, הפער הקטן הזה? אתה מוסיף עכשיו

מיכאל בן-ארי: אולי אני אנסה להסביר

מיכאל ביטון: תני לנו מספרים

מיכאל ביטון:  לא אידיאולוגיה

מיכאל ביטון:  מספרים

טלי גוטליב: הכול אידיאולוגיה, דרך אגב

מיכאל בן-ארי: מיכל בן אלי, מנהלת תחום בכיר תקצוב ותמחור, מינהל מוגבלויות

מיכאל בן-ארי:  החישוב, כמו שהוא נמסר גם לוועדה וגם למפעילים, מדבר על העלאה של סכום הסייעת בתוך התעריף ב-1,500 שקלים

מיכאל בן-ארי:  בסופו של דבר, התרגום של סכום הסייעת בתוך התעריף ב-1,500 שקלים, בגלל הרכב כמות הסייעות שנדרשות לכל פעוט – אם תסתכלו בחוק הם נדרשים לתת 3

מיכאל בן-ארי: 56 סייעות לכל עשר פעוטות בכיתה – התרגום של המכפלה הזאת בסופו של דבר מגיע ל-720 שקלים לחודש

מיכאל בן-ארי:  חשוב להגיד שזה 10% כמעט מסכום התעריף או אפילו קצת יותר, עלייה מאוד יפה

מיכאל ביטון: אז זה מכסה מלא

אימאן ח'טיב יאסין: אז איך שם 1,500 במעונות - - -     

טלי גוטליב: זה פר הועדה

טלי גוטליב:  זה לא שכר

אימאן ח'טיב יאסין: לא משנה, אני מדברת על התוצר הסופי

מיכאל ביטון: זה לא תוספת לכל סייעת 700 שקלים אלא 700 על כל ילד

טלי גוטליב: על כל עשרה ילדים יש 3

טלי גוטליב: 56 סייעות

מיכאל ביטון: סייעת זה לעשרה ילדים

מיכאל ביטון:  700 כפול 10 זה 7,000, מזה יינתנו ה-1,500

טלי גוטליב: רק לדייק

טלי גוטליב:  על כל עשרה ילדים יש 3

טלי גוטליב: 56, לכן זה לא 1,500

טלי גוטליב:  בסדר, אז שיהיה ברור

אימאן ח'טיב יאסין: מה שרצינו שיובהר, גם בפני כולם ולמי ששומע, בשורה התחתונה, כל אחת תקבל 1,500

קארין אלהרר: אבל האם החישוב הוא אותו אחד בחינוך?     

טלי גוטליב: השר מרגי, שדבריו אמונים עליי כשר, וכפי שראיתם את ההירתמות שלו המיידית לתוך המקום הזה וההסכמות עם האוצר, והאוצר גם יעלה אם צריך, הוא בזום, ההשוואה תהיה השוואת שכר לסייעות החינוך המיוחד

טלי גוטליב:       התוספת – כמו שהסבירו לנו כאן האנשים הנכבדים – כיוון שעל כל עשרה יש 3

טלי גוטליב: 56, התקצוב הוא תקצוב פר פעוט, אז אם אתה מוסיף 700 או 720 שקל פר פעוט, על עשרה, עושים את החישוב עם 3

טלי גוטליב: 56, זה יביא להשוואת שכר

קארין אלהרר: הבנתי את זה

קארין אלהרר:  רק חידוד

קארין אלהרר:  בסופו של דבר, גם סייעות בחינוך המיוחד הן סייעות לכמה ילדים

קארין אלהרר:  האם זה אותם תנאים?     

טלי גוטליב: אבל מדברים על שכר

טלי גוטליב:  הסייעות בחינוך המיוחד, כיוון שהן עובדות משרד, והמדינה חותמת איתן את הסכם ההעסקה, השכר שלהן נגיד הוא X, עכשיו הוא X פלוס 1,500

טלי גוטליב:       אנחנו רוצים עכשיו, במסגרת המאבק החשוב הזה, שהמטפלים בתוך מעונות היום, גם תהיה להם את אותה תוספת שכר

רועי פלפל: אני חושב שחסר לכם נתון

רועי פלפל:  שמי רועי פלפל

ישראל כץ: אפשר רק לסיים עוד משפט? רציתי להגיד שבסופו של דבר אנחנו מבינים שאנחנו נמצאים על סיפו של משבר מאוד גדול בכלל המערכות שלנו וזה נושא שמאוד מעסיק אותנו

ישראל כץ:  נכון שבאיזשהו מקום פתרנו כאן נקודתית את הנושא הזה של מעונות יום שיקומיים, אבל מאוד מטרידה אותנו סך הכול כל אוכלוסיית הרווחה

ישראל כץ:      פה בוועדה היו אנשים של חסות הנוער, מדריכים של חסות הנוער, גם המדריכים שלנו של מסגרות היום, מרכזי היום וכו'

ישראל כץ:  גם לגביהם אנחנו מאוד מוטרדים בנושא משבר כוח האדם ואנחנו מבינים שיהיו לזה גם משמעויות בשכר

טלי גוטליב: חבר הכנסת ביטון, לפני שאני נותנת לך את רשות הדיבור אני חייבת לומר משהו אחד, לא אכפת לך, נכון?     

מיכאל ביטון: רק לקארין הייתה שאלת הבהרה נוספת

מיכאל ביטון:  מעבר למספר של שכר, שזה 1,500 תוספתי, יש תנאי העסקה

מיכאל ביטון:  האם בתנאי ההעסקה האחרים הם דומים?     

מיכאל בן-ארי: זה 1,500 שקל לפני תנאים סוציאליים

מיכאל בן-ארי:  נכון

מיכאל ביטון: אבל התנאים של מעון שיקומי ומעון לחינוך מיוחד, תנאי ההעסקה דומים?     

מיכאל בן-ארי: לא

קריאה: מבחינת שעות?     

טלי גוטליב: מבחינת מה?      

מיכאל ביטון: הטבות במשכורת

דבורה ביטון: קרנות, דברים מעבר

קארין אלהרר: אני רוצה להבהיר

קארין אלהרר:  בסוף, המטרה הייתה שלא תהיה נטישה ממעונות היום השיקומיים לעבר מקומות אחרים

קארין אלהרר:  אם הם נותנים רק את תוספת השכר ועדיין כל התנאים הנלווים יותר גבוהים בחינוך, הרי שעדיין תהיה נטישה

טלי גוטליב: אין שאלה בכלל שמעונות יום שיקומיים וטיפול בילדי שיקום לא דומה לילדי החינוך המיוחד

טלי גוטליב:  שיהיה פה ברור, מי שמכיר את זה מבין

טלי גוטליב:  כל קושי הוא קושי

אימאן ח'טיב יאסין: אפילו יותר

רועי פלפל: מדובר בפעוטות מגיל חצי שנה עד שלוש

טלי גוטליב: כל קושי הוא קושי, ורציתי לפני שחבר הכנסת ביטון מדבר לומר פה תודה, באמת באסירות תודה גמורה, למי שהולך ובוחר להקל את חייהם של ילדינו, כל ילד ואתגרו שלו

טלי גוטליב:  הבחירה בעבודה הזאת היא לא בחירה מובנת מאליה

קארין אלהרר: ממש לא

טלי גוטליב: זאת עבודה מאוד סיזיפית, בלי הרבה הכרה, בלי הרבה יוקרה

טלי גוטליב:  אז אני רוצה לומר שבעיניי זה הכי יוקרתי והכי חשוב והכי שליחותי והכי גמילות חסד, במלוא התפארת שלה

טלי גוטליב:  באמת אני אומרת, אני אסירת תודה לכל מי שלוקח חלק במערך הטיפול והשיקום של ילדינו, באשר הם

טלי גוטליב:  זאת עבודה מאוד מאוד קשה

טלי גוטליב:       אבל פה באמת, רק מבחינת תנאי העסקה אתם צריכים להבין שגם מבחינת סוג העבודה, זאת לא אותה עבודה, ואין בזה תחרות

טלי גוטליב:  יש כאלה שיגידו שלהיות עם ילדה כמו הבת שלי למשך שעות זה גם יכול להיות מאוד מאוד מורכב ויש כאלה שיגידו שלהיות עם פעוט קטן שהוא מאוד מאוד מוגבל זה קשה מאוד

טלי גוטליב:  קשה לכמת את זה בהיבט הזה

קארין אלהרר: בסדר, אני רק אומרת שקשה מאוד לעשות השוואות כי גם בתוך מעונות יום שיקומיים יש כל מיני סוגי מוגבלויות, לא סוג מוגבלות אחד דומה לאחר, יש קושי בכל מקום

קארין אלהרר:  אני לא הייתי מציעה להיכנס להשוואות בין חינוך מיוחד לבין מעונות יום שיקומיים

טלי גוטליב: ברור

קארין אלהרר: אני כן חושבת – סייעת היא סייעת היא סייעת – ולכן צריך לתת מענים זהים

טלי גוטליב: נכון

טלי גוטליב:  חבר הכנסת ביטון

מיכאל ביטון: אני רוצה קודם כול להודות לצוות הח"כים שיזם את ההצעה לדיון מהיר: לקארין וההובלה שלה, לקטי שטרית, עופר כסיף, אברהם בצלאל, אימאן ח'טיב ומרב מיכאלי

מיכאל ביטון:  בסוף אתם רואים שזאת קבוצה שיש בה קואליציה-אופוזיציה

מיכאל ביטון:  הגורל של ילדים לא יכול להיות שיקולים פוליטיים

מיכאל ביטון:  הפעולה הנמרצת של הח"כים הביאה תוצאה טובה

מיכאל ביטון:  כדי שתהיה תוצאה טובה הייתה פה היעתרות והירתמות של שר הרווחה מרגי

קארין אלהרר: צריך להודות לו

מיכאל ביטון: ואני אומר לו מילה טובה ואני אומר מילה טובה גם לשר סמוטריץ', שנתן גיבוי

מיכאל ביטון:  הבוקר אמרתי פעמיים מילה טובה לשר סמוטריץ', אני הולך להיבדק במרפאה של הכנסת

מיכאל ביטון:  פתחנו את מרכזי החוסן בצפון

עופר כסיף: אני מציע לך אשפוז מיידי

מיכאל ביטון: או מעון טיפול מיוחד, משהו שיקומי

מיכאל ביטון:  אז באמת, כשנעשית עבודה ומתקבלות החלטות טובות – פתחנו את מרכזי החוסן בצפון והבטחנו את עתידם עד 2025 בתיאום עם הרווחה, ביטחון, אוצר, בריאות, אז מילה טובה מגיעה

מיכאל ביטון:  לך היושבת-ראש

טלי גוטליב: אין צורך

טלי גוטליב:  נוותר

מיכאל ביטון: אל תפריעי לי

מיכאל ביטון:  לך היושבת-ראש, הנושא הזה בליבך ונשמתך, באמת כשיש בוקר כזה שעושים מעשה טוב

מיכאל ביטון:      אני מסכים עם קארין שעכשיו לא השלמנו את המלאכה במובן הזה שניתן תוספת של 1,500 שקלים וזה יהיה דומה בשכר ברוטו, צריך לראות שהתנאים ותמונת העבודה – מענקים, הטבות, הבראה וסוגיות אחרות – יבואו על פתרונם, שבאמת כשאנחנו אומרים שוויון בהעסקה זה יכלול את כל מרכיבי השכר ולא רק את השקלים  בברוטו

מיכאל ביטון:  תודה רבה לכולם

טלי גוטליב: בבקשה

רועי פלפל: שמי רועי פלפל, אני מנכ"ל בית מיחא ואני יושב-ראש ועד מעונות יום שיקומיים

רועי פלפל:  קודם כול, גם תודה למשרד הרווחה

טלי גוטליב: אז בוא, תדברו אלינו

טלי גוטליב:  לא צריך להגיד - - -     

רועי פלפל: לא, זה חשוב, אבל מה שרציתי לומר זה שאנחנו בתהליך, הנושא עדיין לא נסגר, לטעמנו

רועי פלפל:  צריך לזכור שיש שונות אדירה בין המפעילים, יש משהו כמו 40 מפעילים שונים שמפעילים מעונות יום שיקומיים, רובם יכולים להרשות לעצמם לשלם לסייעות תעריף מאוד נמוך של שכר מינימום, של 30, 32, 34 שקלים לשעה, והתוספת תביא אותנו ליכולת לשלם עוד חמישה-שישה שקלים לשעה לסייעת, כאשר בחינוך המיוחד, ההסכם עם הרשויות מאפשר להם לשלם שכר של בערך 44–45 שקלים

רועי פלפל:  זאת אומרת שעדיין הולך להישאר פער

רועי פלפל:       גם כאשר יהיה תשלום שמחשבים אותו לפי 7,000 שקלים חלקי 3

רועי פלפל: 5 סייעות, זה באמת מגיע לאותם 1,500 שקלים כאילו לסייעת, אבל עדיין אנחנו נשארים בפער אדיר, ומישהו אמר קודם, יחצו את הכביש, אז הן יחצו את הכביש

רועי פלפל:       זאת אומרת, על אף העבודה הקשה – ואנחנו מעריכים מאוד את העבודה של השר מרגי לטובת העניין הזה ומבינים שיש פה מגה אירוע שיכול להשפיע על מקומות אחרים במשרד – עדיין יישאר פער, ואת הפער הזה צריך לסגור

רועי פלפל:       צריך להבין שהפער הזה לא נולד אתמול

רועי פלפל:  זה שהאוצר חתם על הסכם עם הרשויות המקומיות, שהסייעות במדינת ישראל, חוץ מאשר אצלנו, יקבלו שכר של 8,000, 8,500 שקלים, זה בסדר גמור אבל אנחנו התחלנו ממינוס, זאת אומרת יש כאן איזושהי אנומליה שלי היא לא מובנת לחלוטין

רועי פלפל:      יש 4,000 פעוטות במדינת ישראל שהולכים למעון יום שיקומי, הולכים ל-180 מעונות יום שיקומיים, כאשר המדינה מראש מצפה מהמפעילים – מארגונים כמונו שהם עמותות – לגייס כסף מתורמים, מפילנתרופיה, שזה דבר בעיניי שהוא פחות מהזוי

רועי פלפל:  זאת אומרת, ילד שהולך לכיתה רגילה, שהולך לגן רגיל, הגננת שלו או הסייעת או מנהל המעון, הוא לא נדרש לגייס כסף מפילנתרופיה

רועי פלפל:  אצלנו built in בתוך התקציב, במשך 22 שנה שזה משך הזמן שמעונות היום השיקומיים פועלים, אומרים לנו, לך תגייס כסף מפילנתרופיה כדי שתוכל להעסיק סייעת, מטפלת במעון, גננת, קלינאית תקשורת וכו' וכו' וכו'

קארין אלהרר: 	כשכל הדבר הזה מעוגן בחקיקה

רועי פלפל: כל הדבר הזה מעוגן בחקיקה ואנחנו במינוס מראש

רועי פלפל:  אנחנו מקבלים את אותם 7,000 שקלים שציינת קודם, אנחנו מראש כבר נדרשנו להוסיף על כל ילד כזה בערך 1,300 שקלים, זאת אומרת כל ילד שמגיע, אנחנו מראש יודעים שאנחנו במינוס עם הילד הזה

רועי פלפל:       זה לא מספיק, זה פשוט לא מספיק

רועי פלפל:  אנחנו בדקנו את זה בקרב החברים שלנו

טלי גוטליב: אני רוצה רגע לקטוע את מה שאתה אומר כי זה לא נושא הוועדה פה

רועי פלפל: בבקשה

טלי גוטליב: אני אגיד לך גם למה

טלי גוטליב:  אני, כשאני באה לוועדה, בין אם אני יו"ר ובין אם אני ח"כית, אני אוספת נתונים, אני לא נסמכת לא על המילה שלך ולא על מילה של אף אחד אחר

טלי גוטליב:  כדי שאני אתמודד עם הטיעון שלך אני הייתי אוספת דוחות כספיים רציניים לאורך שנים, לפחות חמש שנים אחורה, בודקת בדיוק, בודקת עלויות, בודקת הכול, איך זה מתכתב עם העובדה שהרשות נותנת את המקום ואין שכירות – אני לא יודעת

רועי פלפל: את צודקת

רועי פלפל:  וזה נעשה

טלי גוטליב: זה לא השיח של הוועדה פה כי הוועדה פה היא ועדה מהירה שכונסה לנושא מסוים כשכולנו נמצאים פה עם מידע רלוונטי לנושא הספציפי

טלי גוטליב:  סליחה שאני אומרת את זה, בענווה כמובן ובכל הכבוד, והדברים חשובים, אבל כדי שאני אתמודד איתם כנציגת הכנסת וכנציגת הקואליציה אני צריכה לדעת פרטים

טלי גוטליב:  לא באה ולא מקשיבה לאיזשהן אמירות שנשמעות לי חשובות ומרעישות אבל אני רוצה לבדוק את זה

קארין אלהרר: טלי, אבל זה נבדק

טלי גוטליב: בגלל שאני לא רוצה לפגוע בכבודם של אנשים וכיוון שיש לי את הדעות שלי ואת המידע שלי על כל מה שקשור לחלוקת משאבים כך או אחרת בין דבר כזה או דבר אחר, אני לא רוצה - - -     

עופר כסיף: יש גם מחקר של הממ"מ בנושא

עופר כסיף:  יש שם נתונים

טלי גוטליב: חבר הכנסת כסיף, זה נכון, אבל זו לא הוועדה

טלי גוטליב:  אם זה היה נושא הוועדה, יכול להיות שלא הייתי מתאימה להיות בה היושבת-ראש כי יש לי כל מיני דעות שאולי לא נכון היה שאני אשב כאן

טלי גוטליב:  בגלל שהנושא של הוועדה הספציפית הזו הוא ריפוי כרגע של כל הטלטלה הזאת של מעונות השיקום, לאור בקשתכם שלכם ולאור העובדה שהגיעו לפתרון מאוד מאוד מהיר יחסית כפי שאתם מכירים כי כולכם לקחתם חלק ואתם יודעים מה זה להתעסק גם עם אוצר וגם עם רווחה, והגיעו כאן להבנה, להבנה נכונה, נכון שזה לא פתרון מוקסם וזה לא פתרון סופי וזה לא הפתרון המיטבי, אבל קודם כול בשנייה הזאת זה נותן פתרון שנותן תחושה לפחות שלמאבק יש ערך ואנחנו רואים את המטפלים ורואים את המאותגרים

טלי גוטליב:  לכן אני אומרת את הדברים בפריזמה הזאת

טלי גוטליב:       אני מבינה מאוד את הקושי, שדרך אגב, ככל שאתם מבקשים לדוגמה כמעונות לכנס ועדה – בכלל, באופן עקרוני, על עצם הרעיון – או אתם רוצים לתת שיקוף עם פקידי האוצר למה אתם מקבלים, מה אתם נותנים, זה לוועדה אחרת

טלי גוטליב:  בוועדה הזו כרגע עם זה אנחנו מתמודדים

טלי גוטליב:      כרגע זה הפתרון, כי אנחנו קודם כול שמים לפני העיניים שלנו את המטפלות כדי שלא תהיה זליגה ושלא יהיה חשש סגירה

טלי גוטליב:  הלאה, יש לנו עוד דברים לעשות, זה נכון, אבל כרגע אלה התוצאות שנתנו כדי לפתור את זה

טלי גוטליב:  בסדר? סליחה, מר פלפל, ככה שקטעתי לך את הדברים

רועי פלפל: הכול בסדר

קארין אלהרר: רק רגע

קארין אלהרר:  אבל יש פער

טלי גוטליב: ברור

טלי גוטליב:  עכשיו לא יהיה פער בשכר

קארין אלהרר: יש פער לעניין התנאים של הסייעות

קארין אלהרר:  אף אחד לא דיבר שכר, דיברו תנאים

קארין אלהרר:  השוואת תנאים, עקב ההסכם

קארין אלהרר:  אני עדיין לא מבינה

דבורה ביטון: התשובה ברורה

טלי גוטליב: לא, התשובה הברורה, חברת הכנסת ביטון, היא - - -     

קארין אלהרר: לגבי השכר יש תשובה ברורה

עופר כסיף: זה לא רק השכר

עופר כסיף:  יש עוד דברים

טלי גוטליב: הכול נכון, אבל ברור לכם, חברי הכנסת, יש דברים רבים שצריך לעשות, אבל כרגע אנחנו נתנו פתרון שהוא פתרון אינסטנט, המהיר ביותר להשיג אותו בטווח שכזה, שאותה תוספת - - -     

דבורה ביטון: שאלה אם אי אפשר להסדיר את הנושא

עופר כסיף: יש לפחות עוד שתי בעיות שחייבות לקבל פתרון מיידי

מיכאל ביטון: אבל אולי הצעה מעשית של דיון המשך שבו יציגו המשרדים, מעבר לפער של המשכורת, איפה הפערים האחרים בתנאים נלווים להעסקה

מיכאל ביטון:  יציגו לנו את הטבלה עוד חודש

קארין אלהרר: דני, אתם מכירים את הפערים

ישראל כץ: הנחה אותנו השר

טלי גוטליב: דקה

טלי גוטליב:  אני רוצה לומר לפרוטוקול, נכנסה חברת הכנסת קטי שטרית שהיא מיוזמות הדיון המהיר הזה ושהייתה מדוחפות הפתרון, וכמו שאמרנו בפתיח – אכן כן, האוצר התכנס לתוך המקום הזה יחד עם השר מרגי ואני מודה על זה

טלי גוטליב:  דניאל, רק תדייק את התשובה שלך

ישראל כץ: הנחה אותנו השר להקים צוות עבודה כדי לדון בכל אותן סוגיות שלא מצאו את פתרונן רק בנושא של השכר אלא בכלל בתנאים של מעונות היום - -     

דבורה ביטון: ומתי זה יקרה?     

ישראל כץ: - -  ואנחנו נדון בוועדה הזאת, ואם צריך אנחנו נבוא להציג אותם

קארין אלהרר: מי יושב בצוות?     

ישראל כץ: בצוות יושבים אנשים ממינהל מוגבלויות ונציגים של מעונות היום

קארין אלהרר: ונציגים של האוצר?     

ישראל כץ: של האוצר גם

טלי גוטליב: חברת הכנסת שטרית, מרגי הודיע הבוקר שיש תוספת של 1,500 שקלים

טלי גוטליב:  החישוב כבר ניתן לנו קודם, כפי התוספת שיש לסייעות בחינוך המיוחד

טלי גוטליב:  זאת לא התוצאה המושלמת אבל זה בסדר בהיבט הזה

טלי גוטליב:  נמשיך לשמוע

טלי גוטליב:  בבקשה

עמיר לרנר: שמי עמיר לרנר, מנכ"ל בית איזי שפירא

עמיר לרנר:  תודה

עמיר לרנר:  אני רוצה ברשותך לדבר רק על שכר הסייעות שלשמו הוועדה הזאת התכנסה ובאמת לנסות לשים פה את הנתונים כמו שאנחנו מבינים אותם

עמיר לרנר:       להסכם השכר החדש יש כמה מרכיבים

עמיר לרנר:  מרכיב אחד של שכר בסיס – 8,000 שקל; מרכיב שני של ותק – 50 שקלים לשנה; מרכיב שלישי של מענק התמדה – עד 600 שקלים לחודש, תלוי בהתמדה מן הסתם; מרכיב של הכשרות – 400 שקלים כל שלוש שנים; ומרכיב חמישי, מענק חד-פעמי של 6,000 שקלים שכבר ניתן לכל הסייעות ברשויות ב-1 באפריל

עמיר לרנר:       ה-1,500 שקלים שמתקבלים לשכר, להבנתנו ועל פי החישובים שלנו, לא מספיק ולא מתקרב לזה, ואנחנו מוכנים לשבת ולראות את הנתונים, שמישהו יסביר איך 1,500 שקל, כששכר ממוצע של סייעת – יש סייעות שגם מרוויחות 5,500 ו-6,000, בואו נניח שהיא מרוויחה 6,500 – 1,500 שקל מביא אותה לשכר הבסיס בלבד, כלומר אין שם ותק, אין התמדה

עמיר לרנר:  נאמר לנו בישיבה האחרונה שהייתה לנו אצל מנכ"ל משרד הרווחה והביטחון החברתי שזה הכול כלול

עמיר לרנר:  אנחנו לא יודעים לעשות את זה

עמיר לרנר:      אני רוצה לשים פה עוד נתון ואני אסיים את דבריי

עמיר לרנר:  בישיבה של הוועדה המיוחדת לצעירים, נציגת האוצר תאיר, כשהיא נשאלה על ידי יושבת-ראש הוועדה כמה יעלה יישום ההסכם, היא אמרה 42 מיליון שקלים

עמיר לרנר:  להערכתי, זה היה בלי המענק החד-פעמי

טלי גוטליב: תיכף נשמע אותה

עמיר לרנר: כששר הרווחה דיבר איתנו והתחייב למימוש ההסכם, וזה גם נאמר בוועדה לזכויות הילד, הוא דיבר על זה שהאוצר התחייב ל-40 מיליון שקלים

עמיר לרנר:  בישיבה שהייתה לנו אצל מנכ"ל משרד הרווחה והביטחון החברתי לפני כמה ימים נאמר שהעלות של התוספת שנותנים, 720 שקלים הועדה, היא 32 מיליון שקלים, כלומר המספר יורד כל הזמן, אנחנו לא סתם אומרים שזה לא מספיק

עמיר לרנר:  זה לא מספיק, והשטח בוער, והסייעות עוזבות

עמיר לרנר:       אני מזכיר מה שאני אומר כבר בשלוש ועדות שונות פה בכנסת – אנחנו ביוני, אנחנו צריכים עכשיו לגייס את הסייעות לשנה הבאה

עמיר לרנר:  זה אפס, זה נורא קל, אפס סייעות שמוכנות להתחייב לשנה הבאה כי אנחנו לא יודעים כמה אנחנו יכולים לשלם להן, ומעבר לכביש הן מקבלות את ה-8,000, פלוס ותק, פלוס התמדה, פלוס מענק, הכול

עמיר לרנר:       אז אנחנו פשוט מבקשים, א', שיסבירו לנו איך מ-1,500 שקל תוספת לשכר אנחנו יכולים לממן את כל המרכיבים האלה, כמו שהשר התחייב בפומבי בהודעה לתקשורת שקרא להשוואת תנאים מלאה, איך אפשר לעשות את זה ב-1,500 שקלים, או לתת לנו את הסכום שבאמת יאפשר את זה

עמיר לרנר:  אלה הנתונים כמו שאני מכיר אותם

עמיר לרנר:  תודה רבה

טלי גוטליב: דניאל, אתה רוצה להשיב לפני שאני מעלה את נציגת האוצר בזום?     

ישראל כץ: אני לא חושב שכדאי שנתחיל לעשות פה משא ומתן

טלי גוטליב: לא, ברור שלא

טלי גוטליב:  אני שואלת אם יש לך מה לענות, לחדש לנו

ישראל כץ: לא

טלי גוטליב: ברור שמשא ומתן אנחנו לא מנהלים כאן

טלי גוטליב:  נציגת האוצר נמצאת בזום

טלי גוטליב:  עד שהיא עולה, חברת הכנסת שטרית, את רוצה לומר משהו בהיבט הזה?     

אימאן ח'טיב יאסין: אנחנו גם רצינו לדבר

עופר כסיף: אני גם רוצה

טלי גוטליב: בשמחה רבה

קטי קטרין שטרית: אבל לא בגלל שאנחנו היוזמים

טלי גוטליב: מי שממהר יתחיל

קטי קטרין שטרית: כולם לאותה המטרה

טלי גוטליב: נציגת האוצר, שלום

בן אבא: שלום, אני שירה עמיאל בן אבא, רכזת רווחה באגף תקציבים במשרד האוצר

בן אבא:  אני אתייחס לדברים שעלו ואני מתנצלת שאנחנו לא שם בדיון, זה סיור שנקבע מבעוד מועד

בן אבא:      כמו שאמרו הנציגים של משרד הרווחה, הסכום הזה בעצם משקף את מה שנאמר והוא מימוש של הסכם הסייעות במעונות היום השיקומיים

בן אבא:      לעניין המספרים, אני אשמח לבאר את מה שהעליתם לגבי ה-40 וה-32, זה פשוט ההבדל בין התקצוב ברוטו לתקצוב נטו

בן אבא:  העלות היא 40, מתוכה 32 מיליון שקלים הם בתקציב במשרד הרווחה ועוד 25% ברשויות המקומיות כמו כל תעריף, אבל בעצם מבחינת מרכזי היום, העלות היא 40, 42 אולי, משהו סביב ה-40 מיליון שקלים כפי שנאמר, והדבר הזה לא השתנה

בן אבא:  מה שהתייחס אליו מנכ"ל משרד הרווחה הוא רק להבדל בין הנטו לברוטו, וזה הכול, בהתאם, 1,500 שקלים הם התוספת

בן אבא:       אם יש איזשהן שאלות ספציפיות נוספות אליי, אני כמובן אשמח להתייחס

קארין אלהרר: מה לגבי יתר הפרטים בהסכם, מעבר לשכר?     

בן אבא: למה הכוונה?     

קארין אלהרר: יש את השכר עצמו ויש את המענק החד-פעמי שכבר שולם

ענת כהן שמואל: ותק

ענת כהן שמואל:  הכשרות

קארין אלהרר: ויש ותק, הכשרות

קארין אלהרר:  איפה כל הדברים האלה?     

אימאן ח'טיב יאסין: עוד שאלה בבקשה

אימאן ח'טיב יאסין:  את מדברת על 25% מצ'ינג של הרשויות אבל בשטח לא כל המעונות שייכים לרשויות

ד"ר דגנית איתן: אף אחד מהמעונות

אימאן ח'טיב יאסין: אז מאיפה יגיע המצ'ינג הזה?     

בן אבא: זה מגיע מההשתתפות של רשויות בהועדה וזו השתתפות שהיא באופן אוטומטי, זה דבר שהוא פועל

בן אבא:  מבחינת התנאים אני אבהיר

קטי קטרין שטרית: מתי יפסיקו את הדבר הזה שנקרא מצ'ינג?     

בן אבא: הסכם הסייעות כולל כמה נדבכים ורכיבים

יוסף עטאונה: זה בא על חשבון השירות עצמו

קטי קטרין שטרית: שירה, סתם, את יודעת, הערת ביניים כזאת

קטי קטרין שטרית:  תפסיקו עם המצ'ינג הזה

קטי קטרין שטרית:  מה זה נותן לכם המצ'ינג הזה? הרי אתם מכניסים את הרשויות למצב שבו הם לפעמים עושים שיקול דעת בכלל אם לקיים את זה, אם בכלל לעשות את זה

קטי קטרין שטרית:  שימי לב לאן אנחנו הולכים, למצב היפותטי, כי הרי המצ'ינג הזה קיים גם בתחבורה

קטי קטרין שטרית:  כיכר שעושים – מצ'ינג; בית ספר שבונים – מצ'ינג

קטי קטרין שטרית:  כל דבר, המצ'ינג הזה

קטי קטרין שטרית:  מה זה נותן לכם? עדיף לא לבנות מאשר המצ'ינג הזה

אימאן ח'טיב יאסין: ומי שחוטף והמוחלש, הוא יישאר עוד יותר למטה

בן אבא: שמעתי את היושבת-ראש קודם אומרת לעניין מה שאנחנו מתייחסים בדיון

בן אבא:  אני אגיד שלא מזמן קיימנו דיון בנושא מצ'ינג בוועדת הפנים ואני אשמח להתייחס גם פה ככל שתרצו – היושבת-ראש, תגידי לי אם להתייחס – אבל זו באמת יריעה רחבה יותר

טלי גוטליב: אני לא מתערבת בשיקול דעת של מי שעונה את התשובות

טלי גוטליב:  אני רק אמרתי שפה בוועדה הספציפית הזאת אנחנו דנים בשכרם של הסייעות, המטפלות והמטפלים במעונות השיקום

טלי גוטליב:       אני מסכימה עם חברי הכנסת שתוספת השכר היא ערך אחד, אבל השוואת תנאים זה ערך אחר לגמרי כי בהשוואת תנאים יש עוד פרמטרים כספיים שצריך לקחת בחשבון ונצטרך לקבל על זה דין וחשבון מהאוצר ופירוט בעניין הזה, אז אני מודה לך, שירה

בן אבא: אז אני אנסה להסביר, או שסיימנו

טלי גוטליב: לא, אם את רוצה לנסות להסביר תנסי להסביר, אני לא מפריעה לך

בן אבא: אני אנסה להסביר

בן אבא:  הסכם הסייעות, יש לו מספר רכיבים

בן אבא:  חלק מהרכיבים שלו הם רכיבים שמשולמים על ידי הרשות המקומית, בתנאים שהרשות המקומית קובעת

בן אבא:  החלקים האלה, מן הסתם הם חלקים שלא נכללים במסגרת הזאת

בן אבא:  ככל שרוצה המפעיל לשלם אותם, הוא יכול

בן אבא:      לגופו של עניין, תנאים כמו קיצור שבוע עבודה למשל ותנאים נוספים, הם באים לידי ביטוי בתוספת הזו והיא המשמעות של הסכם הסייעות בהחלה שלו על מעונות היום השיקומיים

טלי גוטליב: תודה לך, שירה

טלי גוטליב:  ועכשיו חברי הכנסת

טלי גוטליב:  חברת הכנסת אימאן

אימאן ח'טיב יאסין: בוקר טוב לכולם

אימאן ח'טיב יאסין:  כמובן שאני גם מברכת על ההירתמות למשימה מצד האוצר וגם מצד משרד הרווחה ואני יודעת שהכול עניין של תהליכים, ודברים לא נפתרים בבת אחת אבל בסוגיה כזאת אני חושבת שאנחנו מדברים על סוגיה מאוד עקרונית שהיא קשורה בממסד עצמו

אימאן ח'טיב יאסין:       לא יכול להיות שאותן סייעות, שהן נותנות – אנחנו אפילו לא יכולים להגיד אותו שירות, הן עובדות יותר קשה גם מהחינוך המיוחד ובטח ובטח מהחינוך הרגיל – אז לא מתקבל על הדעת שדווקא אלה שנותנות ומקריבות עבודה פיזית ורגשית ונפשית קשה, יקבלו פחות, ולא רק במה שנכנס בסופו של יום למשכורת אלא גם צריך להסתכל על תנאי ההעסקה העתידיים שלהן כי ככה אנחנו גם יכולים להבטיח עבודה טובה ושירות טוב וטיפול טוב לאותם ילדים הזקוקים לטיפול הזה

אימאן ח'טיב יאסין:      ולכן, לא מספיק מה שנעשה

אימאן ח'טיב יאסין:  מה שנעשה זה צעד מבורך ולכן אני פונה כאן לאוצר, כל הסוגיה של המצ'ינג היא בלתי מתקבלת על הדעת

אימאן ח'טיב יאסין:  אני מכירה מהמקום שאני מגיעה שיש מעון שהוא בבעלות פרטית, של עמותה, ואני שומעת כאן שכל המעונות השיקומיים הם בעצם שייכים לעמותות ולא שייכים לרשויות

קריאה: למעלה מ-90%

אימאן ח'טיב יאסין: אז איך? איך זה מתקבל על הדעת? למה? למה צריך להעמיס את זה על הרשות, ואם לא על הרשות – ואני בטוחה שלרוב זה נופל על העמותה – מאיפה תביא העמותה? על גבם של העובדים, היא צריכה בסופו של יום להתקיים, וזה יהיה חסר ממה שניתן גם לילדים וגם לעובדים

טלי גוטליב: חברת הכנסת ח'טיב, סליחה שאני קוטעת אותך כי כמה חברי כנסת ביקשו לדבר והיום אנחנו לפני מליאה

אימאן ח'טיב יאסין: אני סיימתי, אבל רציתי להבהיר שתי נקודות

אימאן ח'טיב יאסין:  העבודה הקדושה שהן עושות והתנאים שצריך באמת לתת להן

אימאן ח'טיב יאסין:  אי אפשר להמשיך בצורה כזאת

טלי גוטליב: חבר הכנסת כסיף

עופר כסיף: תודה רבה

עופר כסיף:  אני קודם כול רוצה להביע באמת את מלוא הכבוד וההערכה לסייעות - -     

טלי גוטליב: סייעים, מטפלות

עופר כסיף: - - לכל העוסקים במלאכה הקשה הזאת

עופר כסיף:  באמת קשה לי למצוא מילים להביע את ההערכה, בהמשך למה שאמרה חברתי גם

עופר כסיף:      אני גם מסכים, ב-2020 – זה נראה ישן אבל זה מהמידע שיש לנו, היה מחקר של הממ"מ, הוא עמד על בעיות רבות שקיימות בנושא, לא רק סייעות ומטפלות אלא בכלל בגנים השיקומיים

עופר כסיף:       גם בבקשה שלי – רק כדי לסבר את האוזן – ביקשתי לדבר על סכנת הסגירה, לא רק על נושא תנאי העסקה של הסייעות

עופר כסיף:  לכן הנושא הוא מעבר לנושא השכר

עופר כסיף:      נכון, ואין ספק ואני מתחבר למה שאמר האדון שאינני זוכר את שמו – שניכם, לא זוכר – שכמובן שהשכר של הסייעות, המטפלות, הוא בלשון המעטה לא מספק וחייבים לתת לזה פתרון עומק ולא פתרון חד-פעמי

עופר כסיף:  צריך לעשות דיון עמוק בכלל בנושא הזה והגיע הזמן – אנחנו מדברים פה על הסייעות והמטפלות בשיקומיים אבל כמובן שזה חורג מזה – צריך לתת פתרון הולם גם בתנאי העסקה בכלל, ובשכר בפרט

עופר כסיף:      אני רוצה להעלות פה בקצרה עוד שתי נקודות שרלוונטיות לבקשה שאני הגשתי על סכנת הסגירה, שלוש בעיות בעצם

עופר כסיף:      במחקר של הממ"מ, כבר אז התריעו על זה שיש מחסור במעונות בכלל, שיש צורך לפחות בעוד עשרה מעונות שיקומיים, אולי אפילו מאז 2020 הצורך עלה כי אנחנו יודעים שיש גידול גם בפעוטות שנזקקים

ישראל כץ: פתחנו עוד כמה עשרות מאז 2020

עופר כסיף: טוב לדעת

עופר כסיף:  אני מבין שיש אבל עדיין 180

נעה יצהרי: אבל אין צוות

נעה יצהרי:  אין צוות, ויש צורך

עופר כסיף: ברור שכשאני מדבר על פתיחת גנים אני מדבר עם צוותים, אחרת אין לזה שום ערך

טלי גוטליב: אחרת זה חסר משמעות

עופר כסיף: זה דבר שרציתי להעלות, וגם הפריסה שלהם, איפה הם נמצאים – נמצאים בפריפריה, ביישובים ערביים, באזורים חרדיים – הדברים האלה הם גם כן חשובים מאוד, צריך לתת על זה את הדעת

עופר כסיף:       דבר שני, אני מבין שהארגונים שמפעילים את מעונות היום – ותקנו אותי אם אני טועה; אני אשמח לדעת שאני טועה – לא היו מעורבים בכלל בהסכם שהגיעו אליו

עופר כסיף:  זה מה שאני מבין, שהפתרון המיידי שניתן, לא נעשה במעורבות שלכם

עופר כסיף:  תקנו אותי אם אני טועה

טלי גוטליב: טועה

עופר כסיף: אם אני טועה, אני שמח

עופר כסיף:  ואני מבין מכם שאני לא טועה, אז זה חמור מאוד

ישראל כץ: מאיפה אתה מבין?     

טלי גוטליב: דניאל, תתקן את זה

טלי גוטליב:  זה לא נכון

טלי גוטליב:  סליחה שאני קוטעת

עופר כסיף: העליתי את זה כשאלה ואני רואה בתנודות הראש של האדונים פה שיש דברים בגו

ישראל כץ: השיח היה עם המפעילים של מעונות היום השיקומיים

עמיר לרנר: נאמר לנו סכום

טלי גוטליב: אז אל תגידו שלא היה שיח

עופר כסיף: זה לא שיח

עופר כסיף:  אם נאמר, זה לא שיח

עופר כסיף:  שיח על פי הגדרה זה הדדי, זה דיאלוג

טלי גוטליב: אני לא מקבלת את זה שלא דיברו עם נציגים כי דיברו עם נציגים

עופר כסיף: אני לא יודע מה את מקבלת ומה לא, אני מעלה את זה כתהייה, אני לא אומר את זה קטגורית

רועי פלפל: אנחנו לא אמרנו שאין שיח

רועי פלפל:  פשוט נאמר לנו סכום

רועי פלפל:  לא אמרנו שאין שיח

רועי פלפל:  יש שיח - -      

טלי גוטליב: אז בבקשה

רועי פלפל: - - שוטף בינינו לבין מנכ"ל המשרד, לצמרת המשרד

רועי פלפל:  נאמר לנו סכום

עופר כסיף: אני מדבר על האם הדבר נעשה בתיאום

עופר כסיף:  נאמר לכם או סוכם אתכם בדיאלוג?     

רועי פלפל: לא סוכם בדיאלוג

עופר כסיף: על זה אני מדבר

עופר כסיף:  לא על האם אתם מדברים או לא

עופר כסיף:  ברור שאתם מדברים, לא לזה אני מתכוון

עופר כסיף:      יש עוד שתי נקודות קצרות מאוד

טלי גוטליב: אבל חבר הכנסת כסיף, אתה כבר ארבע דקות, ואז חבריך מבקשים לדבר גם

עופר כסיף: מאה אחוז, אני מסיים במשפט, שניים

עופר כסיף:  יש קושי בכלל במודל התקצוב של המעונות, מעבר לעניין של השכר

עופר כסיף:  קודם כול, הנושא של רכיב מימון ביטוח של הפעוטות, אני מבין שהוא לא קיים, שאין רכיב ביטוח, והתשלום הוא בעצם לגופים המפעילים

עופר כסיף:  עוד פעם, זה המידע שברשותי, אני אשמח לדעת אם זה כך, ואם כן, צריך לתת לזה פתרון

עופר כסיף:       אני גם מבין שיש בעיה חמורה עם תקציב לרכישת מזון

עופר כסיף:  גם פה, לפי המידע שיש ברשותי, על פי ההגדרה של מספר שעות לפעילות תזונאית, זה מבוסס על הנחה שרק בין 10% ל-20% מהפעוטות נמצאים בסיכון תזונתי, בעוד שבפועל זה בין 70% ל-80%

טלי גוטליב: חבר הכנסת כסיף, אני קוטעת אותך

טלי גוטליב:  בסדר?     

עופר כסיף: אני מסכם בזה

עופר כסיף:  אני רק אומר שזה רק קצה הקרחון של הבעיה

טלי גוטליב: תודה לחבר הכנסת כסיף

טלי גוטליב:  חברת הכנסת קטי שטרית, שהיא מהיוזמות

קטי קטרין שטרית: חבריי אמרו כמעט את כל הדברים, אני גם שמעתי בדרך את הדברים כשלא נכחתי כאן

קטי קטרין שטרית:  אני רוצה להוסיף כמה הערות

קטי קטרין שטרית:       אני פונה אליך ממשרד הרווחה

קטי קטרין שטרית:  תראה, אין לי צל של ספק שהיות והם לא זכאים כמעט לשום הטבה לעומת סייעות אחרות – גם ככה יש בעיה עם סייעות, גם בחינוך הרגיל, גם בחינוך המיוחד – אז מה שנקרא, מדחי לדחי, זאת אומרת עוד יותר גרוע – לא מענקים, לא עלייה – ואני חושבת שאתם צריכים לעשות איזשהו סוויץ' בראש מבחינת סדרי עדיפויות כי יש בעיה קשה מאוד

קטי קטרין שטרית:      מי שנמצא במעונות האלה, אני אומרת, הוכה, הוכה משמים, אז לא נוסיף להם עוד מכה על מכה

קטי קטרין שטרית:  אני טיפלתי במספר משפחות שהילדים, יש להם הכוונה אבל לא מכניסים אותם כי אין מטפלות, אז הם נשארים בבית, שמבחינתי זה דבר שמדיר שינה מעיניי

קטי קטרין שטרית:      ואז חשבתי ואמרתי ככה: ב-2005, אז היה נתניהו שר אוצר, היה פרויקט מאוד טוב, זה נקרא מסלולי תעסוקה

קטי קטרין שטרית:  יצאו ומצאו שיש שני מגזרים במדינה שהם לא מועסקים, חרדים, ערבים

קטי קטרין שטרית:  אז מה עשו? עשו פרויקט מבורך, אמרו ככה: אם מעסיק יעסיק את האנשים הללו, או מהמגזר הזה או מהמגזר הזה, המדינה תוסיף לשכר שלו עוד שכר ואז זה יהיה אטרקטיבי בעיניו או בעיניה לצאת

קטי קטרין שטרית:      אבל, אתה יודע באיזה מסלולים עשו את זה? חברות הייטק, קול סנטר

קטי קטרין שטרית:  אני אומרת לעצמי: ההייטק צריך סיוע? קול סנטר צריך סיוע? יכול להיות שלעת ההיא זה היה משהו שהיה צריך ונזקק, אבל ריבונו של עולם, זה כמו עבודה מועדפת

קטי קטרין שטרית:  למי נותנים עבודה מועדפת? לתחנות דלק, לבתי מלון

קריאה: גם למעונות

קטי קטרין שטרית: ברוך השם

קטי קטרין שטרית:  אגב, יש לי חוק שמחייב את זה, גם לחינוך הרגיל וגם לחינוך המיוחד, כי אני חושבת שנערה שמסיימת צבא או נער שמסיים צבא ורוצה לעשות עבודה מועדפת, זה גם ערך עליון בעיניי

קריאה: לא בוחרים

קטי קטרין שטרית: יבחרו

קטי קטרין שטרית:  אם נעשה את זה אטרקטיבי הם יבחרו

קטי קטרין שטרית:  ואז אני אומרת, ברגע שמסלולי התעסוקה ישנו כי המסלול הזה עדיין קיים, במשרד הכלכלה הוא קיים, צריך להילחם על זה

קטי קטרין שטרית:  זה דבר שגם המשרד צריך להילחם כי אני חושבת שיש בזה הרבה מאוד היגיון

קטי קטרין שטרית:       דבר שני, במידה ונניח סייעת יוצאת לא עבור 6,000 אלא עבור 9,000, אתה יודע, כבר תהיה נהירה עצומה לתחום הזה ולא יהיה מצב שבו יחסר

קטי קטרין שטרית:       אבל דבר אחר, ופה אני דווקא לא כל כך נעימה

קטי קטרין שטרית:  א', אני חושבת שהם צריכים הכשרה כי חייבות או חייבים להגיע מוכנים ומוכנות לתפקיד הזה

קטי קטרין שטרית:  בעיניי, זה התפקיד החשוב ביותר מבין כלל המקצועות במדינת ישראל כי באמת זה המעט שאנחנו יכולים לתת

קטי קטרין שטרית:  ובנוסף לזה, לא נראה את המראות לפעמים המזעזעים – ויש מראות כאלה – שאנחנו רואים מטפלים או מטפלות שמכים, שמתייחסים בצורה לא הולמת כלפי אותם מטופלים

קטי קטרין שטרית:      לכן, במה שהצגתי בכמה שניות האלה אני חושבת שאפשר למצוא פתרון

קטי קטרין שטרית:  הוא נמצא על השולחן, רק צריך להילחם עבורו

טלי גוטליב: תודה רבה, חברת הכנסת קטי שטרית

טלי גוטליב:  אנחנו מוגבלים בזמן בגלל המליאה

טלי גוטליב:  חבר הכנסת חילי ואחר כך חבר הכנסת עטאונה, כל אחד דקה וחצי, אין לנו אפשרות

חילי טרופר: בוקר טוב

חילי טרופר:  הערכה גדולה לכולם

חילי טרופר:  זאת סוגיה סופר מסובכת, היא סוגיה הרבה יותר גדולה רק מהסוגיה שלכם

טלי גוטליב: מהשיח הזה, בדיוק

חילי טרופר: קשה מאוד להביא אנשים

חילי טרופר:  אני חושב שדי ברור שלתנאים יש בכל זאת משמעות

חילי טרופר:  ותמיד כולם מדברים על כמה חשוב בסוף הילדים במקומות הכי מורכבים ומאתגרים שיש, ופה זה בוודאי עונה להגדרה הזאת, אבל כדי שלהם יהיה טוב חייבים צוותים כאלה

חילי טרופר:  יותר מדי מהר מדלגים על הצוות וחושבים על הילד, אבל יש דוח מקינזי המפורסם שתמיד אומר שאיכות התלמיד אף פעם לא תעלה על איכות המורה

חילי טרופר:  בסוף אנחנו רוצים שלילדים האלה, וברמה הערכית אנחנו חושבים שלילדים האלה צריך הכי טוב שיש, צריך לדאוג שגם לאנשים שעובדים איתם יהיה הכי טוב שיש

חילי טרופר:      מסובך, מורכב, זה לא יפתור את כל הבעיה, גם קשה להביא

חילי טרופר:  יש סדרי עדיפויות ואני חושב שאיזושהי קפיצה, לפחות השוואה, היא הכרחית פה

חילי טרופר:  אני מבין שגם השר מרגי בעניין, אז אם אנחנו יכולים לתת מפה את הדחיפה

חילי טרופר:  והזדמנות להגיד תודה למי שעוסק בזה בפועל, ודרככם, לאנשים שלכם

חילי טרופר:  תודה

טלי גוטליב: תודה רבה

טלי גוטליב:  חבר הכנסת עטאונה

יוסף עטאונה: חבריי אמרו כמעט את כל הדברים, אני אוסיף בכל זאת כמה משפטים

יוסף עטאונה:  לפי דעתי קיים פער גדול ואי הלימה בין החשיבות של הסייעות, עוזרות, מלוות

יוסף עטאונה:  בכל הדיונים שעלו, גם בוועדת חינוך, כבוד היושבת-ראש, כולם מדברים על החשיבות ועל כך שהכי חשוב לסייעות ולעוזרות, אבל המציאות – גם כאיש חינוך אני אומר – היא מאוד קשה

יוסף עטאונה:  לכן כשבאים לדבר על החשיבות צריך לתרגם את זה גם מול האוצר, מול ההסכמים, שזה ייקח את כל מי שעובד ככלי עזר בתוך המערכת כדי לתת את השירות הטוב ביותר לילדים אלה

יוסף עטאונה:  תודה רבה

טלי גוטליב: תודה רבה

טלי גוטליב:  סליחה שאנחנו מסתכלים כל פעם על השעון

טלי גוטליב:  רק רציתי לומר לחלל הפרוטוקול, אני אומרת את זה כל הזמן

טלי גוטליב:  צריך לעשות שימוש בחיילים, כמו שהיו מורות חיילות בתקופתנו ובבני, בנות השירות הלאומי ולהכניס אותם

קריאה: למה?      

קטי קטרין שטרית: למה לא?     

עופר כסיף: ממש לא

אימאן ח'טיב יאסין: יש עוד אנשים חוץ מחיילים וחיילות

טלי גוטליב: סליחה

קטי קטרין שטרית: מה הבעיה להכשיר אותם?     

טלי גוטליב: סליחה

טלי גוטליב:  בדיוק

אימאן ח'טיב יאסין: יש עוד אנשים

קריאות: - - -     

קטי קטרין שטרית: זה התרומה

קטי קטרין שטרית:  זאת תרומה

עופר כסיף: זה לא קשור לחינוך

טלי גוטליב: חברים, שקט

טלי גוטליב:  אני רוצה לומר את הדבר הבא

טלי גוטליב:  אני מבקשת להיעזר בחיילים וחיילות, כמו שהיו מורות חיילות בעבר הרחוק

עופר כסיף: ואני מבקש שייכתב שאני מסתייג מזה בנחרצות

טלי גוטליב: זה בסדר, זכותך, אבל עדיין מותר לי

קארין אלהרר: אבל למה זה נושא לריב עליו?      

טלי גוטליב: עדיין כרגע אני היו"ר ומותר לי לומר את הדבר

עופר כסיף: ודאי שמותר, כמו שלכל אחד מותר

קריאות: - - -     

דבורה ביטון: אבל למה להסתייג? כשאני הייתי בכיתה א' הייתה לי מורה חיילת, עד היום אני מסתכלת עליה בהערצה

קטי קטרין שטרית: אני הייתי מורה חיילת

טלי גוטליב: יפה מאוד

טלי גוטליב:  בדיוק

קטי קטרין שטרית: תאמיני לי, שם עיצבתי את האישיות שלי, מול הילדים האלה

עופר כסיף: נו, בדיוק, הינה הוכחה למה לא צריך

טלי גוטליב: חבר הכנסת כסיף

קטי קטרין שטרית: גיליתי עולם ענק ונשארתי בתחום ההוראה בגלל זה

טלי גוטליב: חברי הכנסת, תנו לי לומר לפרוטוקול

מיכאל ביטון: אני נותן לכם צו 8, חבר'ה

טלי גוטליב: די

טלי גוטליב:  אתם יודעים שאני לא אוהבת להוציא ואני לא מוציאה אף פעם ולא קוראת לסדר

טלי גוטליב:  יש לנו בדיוק עוד שמונה דקות, אני מבקשת להבהיר

מיכאל ביטון: אני יוצא מרצון

אימאן ח'טיב יאסין: גם אני

טלי גוטליב: בסדר גמור

טלי גוטליב:  תודה למי שבא

מיכאל ביטון: תודה על הדיון החשוב והטוב

מיכאל ביטון:  תודה רבה

טלי גוטליב: אני רוצה לומר שצריך להיעזר בחיילים וחיילות, שעם כל הכבוד, התפקיד שלהם בצבא –  איך אני אגיד לכם את זה – אפשר להסתדר בצבא גם בלעדיהם

טלי גוטליב:  ממילא משולם שכרם - - -     

דבורה ביטון: לא הייתי אומרת את זה

טלי גוטליב: סליחה, יש פקידים ופקידות - - -     

דבורה ביטון: - - -כל תפקיד, אבל יש בהחלט - - - שאפשר לשבץ

טלי גוטליב: חברת הכנסת ביטון, זה לא שאין צורך

חילי טרופר: טלי, אבל הם לא דיברו

קריאות: - - -     

קארין אלהרר: אבל תנו להם לדבר

טלי גוטליב: חברים, זה לא שאין צורך בפקידים ופקידות אבל יש תפקידים בצבא מיותרים ואפשר לתעל חיילים וחיילות ובני ובנות שירות לאומי למסגרות החינוך המיוחד

נעה יצהרי: יש בנות שירות אבל הן לא - - -     

טלי גוטליב: יותר

טלי גוטליב:  זה מה שמשולם

קריאות: - - -     

קטי קטרין שטרית: מה שמכעיס זה שאין חובות למדינה הזו, רק זכויות

קטי קטרין שטרית:  יש להם כוח אדם שיכול להיות - - -     

טלי גוטליב: ועכשיו אתן, כל אחת אם אפשר מתכנסת לדקה וחצי, בגלל הזמנים אנחנו חייבים לסגור את המקום

ד"ר דגנית איתן: תודה רבה

ד"ר דגנית איתן:  שמי ד"ר דגנית איתן ואני מנהלת את תחום מעונות היום השיקומיים באלו"ט, פעוטות על רצף האוטיזם

ד"ר דגנית איתן:  אני רוצה להגיד, קודם כול, הוועדה פה מבחינתנו זה באמת לדון במשבר

ד"ר דגנית איתן:      באמת, אני חושבת שהרבה מכם אמרתם ואני מודה לכם מאוד שלמדתם את הנושא לעומק, אבל אנחנו אכן במשבר

ד"ר דגנית איתן:  השנה, פעם ראשונה מאז שפתחנו את המעונות לפני יותר מ-20 שנה, היו כיתות גן שנשארו סגורות בגלל חוסר בצוות

ד"ר דגנית איתן:  אני אפילו יכולה להגיד שברמה המקצועית אנחנו מכשירים אותם, משרד הבריאות מאפשר לנו בתקצוב שלו לתוך המעונות להעסיק למשל בנות שירות לאומי, משרד הרווחה לא, ויש לי מעל 100 בנות שירות לאומי

ד"ר דגנית איתן:  אנחנו מכשירים אותן והן מקצועיות וטובות והעבודה שלהן במעון זה לא רק להכין לילד ארוחת בוקר או ללוות אותו לחצר, הן עושות עבודה חינוכית טיפולית ממדרגה ראשונה והמשמעות שלהן היא מעל ומעבר

טלי גוטליב: קודם כול, תודה

טלי גוטליב:  תדעו שהרב אייכלר, יושב-ראש הוועדה, קיבל פניות שלכן ותתכנס ועדה מיוחדת בעניין הזה כמשבר באופן עקרוני, על כל הרזולוציות שצריך ודורש הדיון

ד"ר דגנית איתן: כי אנחנו במשבר

טלי גוטליב: יש לכם עוד דקה וחצי לפני שיוציאו אותנו בכוח

טלי גוטליב:  סליחה

טלי גוטליב:  בבקשה

שירה עקיבא: שלום

שירה עקיבא:  לי קוראים שירה עקיבא, אני סייעת במעון יום שיקומי שלוה

טלי גוטליב: כל הכבוד לך

טלי גוטליב:  אנחנו אסירי תודה לך, אסירי תודה על העבודה האדירה, הקשה, המורכבת, המכילה, הרגישה – עולם השקט והדממה, שלשם צריך להיכנס עם קשיים מאוד מאוד לא פשוטים

טלי גוטליב:  אני אסירת תודה לך

טלי גוטליב:  תודה רבה

שירה עקיבא: תודה רבה

שירה עקיבא:  אז דיברתם פה באמת על הסייעות ודיברתם עלינו

שירה עקיבא:  אני בעצמי סייעת במעון יום שיקומי בשלוה, ממש פה בירושלים, קרוב לכאן

שירה עקיבא:  אני כן ממש אשמח להוסיף

שירה עקיבא:  נכון, הבאתם פה פתרון

שירה עקיבא:  בסופו של דבר ה-1,500 שקלים זה פתרון

טלי גוטליב: פתרון זמני

שירה עקיבא: כן, אבל בסופו של דבר זה מרגיש, באמת שזה מרגיש כמו פלסטר

טלי גוטליב: נכון

שירה עקיבא: פלסטר גדול, אני לא לא מעריכה אותו, אני מאוד מעריכה אותו

שירה עקיבא:  בסופו של דבר לי, נכנסים לי כביכול למשכורת עוד כמה שקלים לשעה, עוד כמה מאות לתוך המשכורת, גם ככה הדי עגומה שלי

שירה עקיבא:  אני לא מחפשת עכשיו לעשות כסף כי אני לא עובדת במקצוע שדורש, זה לא יעבוד ככה, אבל ה-1,500 שקל האלה, הפלסטר הזה, הוא מכסה פצע מאוד מאוד גדול

שירה עקיבא:  הפצע הזה, לא ניתן לפתור אותו רק ב-1,500 שקל

טלי גוטליב: מסכימה

שירה עקיבא: זה שיפור תנאים, זה לנסות להשאיר בנות בחינוך מיוחד

שירה עקיבא:  בנות לא רוצות לעבוד בחינוך מיוחד

טלי גוטליב: אבל שתדעי שאנחנו רואים אתכן

שירה עקיבא: דיברו פה על חציית הכביש

שירה עקיבא:  אני בעצמי חשבתי ללכת ולחצות את הכביש, והדבר היחיד שמחזיק אותי זה הילדים שלי וזה הצוות המדהים שלי – הגננות והסייעות שאני עובדת איתן – בסופו של דבר גם זה לא יספיק

שירה עקיבא:  האהבה שיש לי לילדים המדהימים האלה, המעון המדהים שלי, אני עובדת במקום שהוא כולו נתינה ואני לא צריכה את הטפיחה על השכם שאני נותנת ואני מעבר, אבל בסופו של דבר אם לא יהיה שיפור תנאים, באמת, זו בעיה מהשורש

שירה עקיבא:  נשים לא רוצות לעבוד בחינוך, הן לא יעבדו בחינוך, ואם לא נשפר את זה מהשורש, ננסה לתקן את זה, לשפר את התנאים, לגרום לבנות להרוויח את הוותק –אין ותק, אני עובדת רק שנה במעון, רוב הבנות שאיתי עובדות רק שנה במעון, זה כלום זמן

שירה עקיבא:  אני רוצה לייעל את עצמי, אני רוצה לשפר את עצמי, לא בשביל עצמי, בשבילם, בשביל הילדים המקסימים המיוחדים האלה

שירה עקיבא:  יש סיבה שקוראים להם מוכלים, הילדים עם המוגבלויות האלה – סליחה, לא ילדים, אני עובדת עם פעוטות, אני עובדת עם ילדים בני שנה וחצי, שנתיים - -     

טלי גוטליב: איזה מהממת את

שירה עקיבא: - - והם בתהליך של רק לעמוד, להתחיל ללכת

טלי גוטליב: את מקסימה, מקסימה

טלי גוטליב:  מלאך, מלאך, מלאך

שירה עקיבא: אני לא יכולה להסביר לך את ההתרגשות שיש לי כשילדה בת שנתיים רק מתחילה לעשות את הצעדים, זה משהו שאנשים לעולם לא יבינו

טלי גוטליב: נכון

שירה עקיבא: אבל אתם חייבים, אתם חייבים לפתור את הבעיה

שירה עקיבא:  הפלסטר הזה הוא מבורך, תודה רבה לכם

שירה עקיבא:  אתם חייבים לפתור את הבעיה מהשורש

שירה עקיבא:  נשים לא יעבדו בחינוך המיוחד

טלי גוטליב: מהממת

קארין אלהרר: שירה, אני מתחייבת – באמת, אני, גם לגייס את כל חבריי, שאני יודעת שחלקם כבר מגויסים ולא צריך – לפעול כדי לתת מענה אמיתי והולם כי מגיע לכם

שירה עקיבא: תודה רבה

נעה יצהרי: תודה רבה

קארין אלהרר: כי מגיע לילדים ומגיע למי שמטפל בהם

נעה יצהרי: תודה לכולם

קארין אלהרר: ואני רוצה להודות לך ולכל מי שפועל בתחום הזה

קארין אלהרר:  זה תחום שלא מגיע לכותרות אבל מגיע להן הכותרות הכי מפרגנות

טלי גוטליב: הכי מפרגנות והכי חזקות

טלי גוטליב:  תודה רבה לך

אורנה טוביאס: אני אשמח להוסיף

אורנה טוביאס:  כעיר אשדוד, אנחנו מפעילים בעצמנו את מעונות היום השיקומיים בעיר

אורנה טוביאס:  אורנה טוביאס, מנהלת מחלקת שיקום בעיריית אשדוד

סיגל ברלב: אני סיגל ברלב, מנהלת מעונות יום שיקומיים באשדוד 16 שנה, והשנה מה שאנחנו חווים, אני לא זוכרת

סיגל ברלב:  נשארה לנו כיתה סגורה ללא צוות, וילדים בבתים

טלי גוטליב: כפי שאמרתי, יושב-ראש הוועדה קיבל פנייה שלכן ויהיה על זה דיון מיוחד

טלי גוטליב:  תודה לכל מי שהגיע, תודה על הזכות שהייתה לי היום בוועדה המיוחדת הזאת למסור לכם דווקא בשורות של פתרון, גם אם זה פתרון שהוא פלסטר

טלי גוטליב:  תודה רבה לאוצר ותודה רבה לשר מרגי, שרואה אתכם

טלי גוטליב:  אבל לא משנה מי, אני רואה אתכם, זה בטוח

טלי גוטליב:   תודה רבה לך, שירה

שירה עקיבא: תודה רבה

טלי גוטליב: תודה רבה לכל העוסקים במלאכה

טלי גוטליב:  תודה לכם

טלי גוטליב:  הישיבה נעולה